Na osnovu člana 14 st. 1 i 2 Odluke o javnim parkiralištima na teritoriji Opštine Nikšić („Službeni list CG - Opštinski propisi“, br. 53/19 i 13/22) i člana 38 stav 1 Statuta opštine Nikšić („Službeni list CG - Opštinski propisi“, br. 31/18 i 21/23), Skupština opštine Nikšić, na sjednici održanoj \_\_\_\_\_\_\_\_\_\_2025. godine , donijela je

O D L U K U

o donošenju Elaborata o parking zonama, dozvoljenom vremenu parkiranja, kategoriji motornih vozila koja se mogu parkirati i načinu naplate naknade parkiranja za opšta i posebna parkirališta u Nikšiću

Član 1

Donosi se Elaborat o parking zonama, dozvoljenom vremenu parkiranja, kategoriji motornih vozila koja se mogu parkirati i načinu naplate naknade parkiranja za opšta i posebna parkirališta u Nikšiću (u daljem tekstu: Elaborat)

Član 2

Elaboratom su utvrđene granice obuhvata u Nikšiću, zone, dozvoljeno vrijeme parkiranja, kategorije motornih vozila koja se mogu parkirati za opšta i posebna parkirališta.

Ovim elaboratom je obuhvaćen prostor oivičen ulicama: Vuka Mićunovića, Nika Miljanića, Baja Pivljanina, II dalmatinske, Josipa Broza, Vuka Karadžića, Marka Miljanova, Trgom Šaka Petrovića, Vučedolskom, Trgom Save Kovačevića, 13. Jul, Mrkošnica i Gojka Garčevića.

Član 3

Elaborat je sastavni dio ove odluke.

Elaborat sadrži tekstualni i grafički dio.

Elaborat se ovjerava pečatom Skupštine opštine.

Član 4

O sprovođenju Elaborata staraće se organ uprave nadležan za poslove saobraćaja i vršilac komunalne djelatnosti, kome su povjereni poslovi komunalne djelatnosti parkiranja.

Član 5

Stupanjem na snagu ove odluke prestaje da važi Odluka o donošenju Elaborata o parking zonama, dozvoljenom vremenu parkiranja, kategoriji motornih vozila koja se mogu parkirati i načinu naplate naknade parkiranja za opšta i posebna parkirališta u Nikšiću („Službeni list Crne Gore – Opštinski propisi“, broj 50/22).

Član 6

Ova odluka stupa na snagu osmog dana od dana objavljivanja u „Službenom listu Crne Gore - Opštinski propisi“.

Broj: 01-030-

Nikšić, \_\_\_\_\_\_\_\_\_\_ 2025. godine.

SKUPŠTINA OPŠTINE NIKŠIĆ

P r e d s j e d n i k

Nemanja Vuković, s.r.

O b r a z l o ž e nj e

Pravni osnov za donošenje ove odluke sadržan je u članu 14 st. 1 i 2 Odluke o javnim parkiralištima na teritoriji Opštine Nikšić („Službeni list Crne Gore – Opštinski propisi“, br. 53/19 i 13/22), kojim je propisano da se zone, dozvoljeno vrijeme parkiranja, kategorija motornih vozila koja se mogu parkirati i način plaćanja usluge parkiranja na javnim parkiralištima utvrđuje posebnim elaboratom, kao i da isti donosi Skupština opštine.

Članom 38 stav 1 Statuta Opšine Nikšić („Službeni list Crne Gore - Opštinski propisi“, br. 31/18 i 21/23), propisano je da u vršenju poslova iz svoje nadležnosti Skupština donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

Razlozi za donošenje

Osnovni razlog za donošenje Elaborata je da se uvodi red u komunalnoj oblasti, tj. parkiranja vozila na javnim parkiralištima, a samim tim se smanjuju saobraćajne gužve i zastoji na gradskim saobraćajnicama. Takođe se stvara mogućnost za efikasniji i kvalitetniji rad „Parking servis Nikšić“ d.o.o. Nikšić.

Na osnovu navedenog predlaže se Skupštini opštine Nikšić da donese Odluku o donošenju Elaborata o parking zonama, dozvoljenom vremenu parkiranja, kategoriji motornih vozila koja se mogu parkirati i načinu naplate naknade parkiranja za opšta i posebna parkirališta u Nikšiću.

OBRAĐIVAČ

Sekretarijat za komunalne poslove i saobraćaj

SEKRETAR

Vidak Krtolica,dipl.ing.saob.